Phil Knight

Philip Hampson Knight (An haife shi ranar 24 ga watan Fabrairu, 1938) a Portland Oregon, Amurka. wanda aka fi sani da Phil Knight. Dan kasuwa ne, mai zuba jari, da mai bayar da gudummawa ga al'umma, wanda ya kafa kamfanin Nike, Inc., kuma ya kasance shugaban kamfanin har zuwa ritayarsa.  A halin yanzu, yana da kuɗi da aka kiyasta fiye da dala biliyan 30. 

Farkon Rayuwa da Ilimi
Phil Knight ya girma a unguwar Eastmoreland a Portland.  Ya halarci Cleveland High School, sannan ya ci gaba da karatu a Jami'ar Oregon, inda ya yi digiri a fannin kasuwanci (BBA) a cikin shekaru uku kacal.  A lokacin yana jami'a, ya kasance ɗan wasan gudu a ƙarƙashin horon Bill Bowerman, wanda daga baya suka kafa Nike tare.  Bayan kammala jami'a, Knight ya yi hidima a rundunar sojan Amurka na tsawon shekara guda, sannan ya shiga Stanford Graduate School of Business, inda ya samu digiri na MBA a shekarar 1962. 

A lokacin da yake a Stanford, Knight ya rubuta wata takarda mai taken "Za su iya takalman wasanni na Japan su yi nasara akan na Jamus?", wanda ya zama tushen ra'ayinsa na kafa kamfani.  A cikin tafiyarsa ta duniya bayan kammala karatu, ya ziyarci Kobe, Japan, inda ya haɗu da kamfanin Onitsuka Co. (yanzu Asics) kuma ya fara shigo da takalmansu zuwa Amurka. 

Ayyuka da Sana'a
A ranar 25 ga Janairu, 1964, Knight tare da Bowerman suka kafa Blue Ribbon Sports (BRS), wanda daga baya ya zama Nike, Inc. a shekarar 1971.  Sunan "Nike" ya samo asali ne daga sunan wata allahiyar nasara ta Girka.  Alamar kamfanin, wato "Swoosh", an ƙirƙira ta ne a shekarar 1971 ta ɗalibar ƙira mai suna Carolyn Davidson, wadda aka biya $35 a lokacin. 

Kamfani
Knight ya jagoranci Nike daga farkon kafuwarsa har zuwa ritayarsa a matsayin Shugaba a shekarar 2004, sannan ya ci gaba da zama Shugaban Hukumar Kamfanin har zuwa 2016.  A lokacin shugabancinsa, Nike ta zama ɗaya daga cikin manyan kamfanonin kayan wasanni a duniya, tare da haɗin gwiwa da fitattun 'yan wasa kamar Michael Jordan da Tiger Woods. 

Gudummawa da Ayyukan Al'umma
Knight ya bayar da gudummawa mai yawa ga Jami'ar Oregon, inda ya ba da fiye da dala biliyan 1 don tallafawa ayyukan wasanni da ilimi.  Haka kuma, ya kafa kamfanin Laika, wani kamfani mai ƙera fina-finai ta hanyar fasahar motsi (stop-motion), wanda ɗansa Travis Knight ke jagoranta. 

Mutuwa
A shekarar 2002, ɗansa Matthew Knight ya rasu a wani hatsari yayin shakatawa a El Salvador.  Don tunawa da shi, an gina Matthew Knight Arena a Jami'ar Oregon.  Knight ya rubuta tarihin rayuwarsa a cikin littafin Shoe Dog, wanda aka wallafa a shekarar 2016, inda ya bayyana tarihin kafa Nike da kalubalen da suka fuskanta. 

Manazarta 

"Nike's Knight, 77, handing off chairman duties". June 30, 2015. Archived from the original on July 30, 2016. Retrieved July 1, 2015
Category:Mutuwan  2002

"Phil Knight & family". Forbes. Archived from the original on July 24, 2020. Retrieved July 23, 2020.

"Forbes 400: Phil Knight". Forbes. Archived from the original on December 20, 2014. Retrieved August 13, 2018.

Rogoway, Mike. "Phil and Penny Knight's charitable contributions top $2 billion". The Oregonian. Archived from the original on September 18, 2017. Retrieved July 11, 2017.